太平觀
作者：郭祥正
朝代：宋

paragraphs: 下馬攜瘦筇，凌晨極幽賞。
騰身孤峰半，縱目浮雲上。
嚴嚴洞天路，靄靄靈氣王。
古木藏春容，飛流落天幌。
斷崖傾鬰蘿，深宮秘真像。
壇心綵虹貫，幡腳仙飇颺。
老鶴時一鳴，衆鳥不敢傍。
人寰杳何處，仕路險已忘。
高歌樂逍遙，撫掌遺得喪。
長生豈無術，靜理聊自放。
獨醒世不容，苟合情輒枉。
咄嗟胡乎，茲焉卜長往。